Document ID: /roh_data/filtered/fineweb-2-filterrobots_roh.jsonl.gz/55910

En Svizra ston numerus locataris e locatarias bainprest pajar pli auts tschains da locaziuns, perquai che la Confederaziun ha augmentà il tschains da referenza. Blers e bleras sa dostan uss cunter in tal augment. Quai rapporta la «SonntagsZeitung».
Posts da mediaziun al limit
Sulettamain en la citad da Turitg sajan vegnidas inoltradas passa 1’100 contestaziuns pervi d’augments dal tschains da locaziun. Er en ils chantuns Basilea-Citad, Berna e Lucerna dettia in’unda da reclamaziuns. En blers lieus sajan ils post da mediaziun surdumandads cun il grond dumber da contestaziuns.